Here is a page extracted from Wikipedia that may contain CSS, HTML, and a lot of unformatted text.

Title: شارل دى جول
Content: شارل دى جول ( Charles de Gaulle) (اتولد 22 نوفمبر 1890 – مات 9 نوفمبر 1970) كان سياسى و جنرال فرنساوى

بدايات 
شارل دى جول اتولد فى مدينه ليل. ابوه كان ااذ تاريخ و ادب. شارل دى جول اتخرج من مدرسه سان سير العسكريه سنة 1912 من سلاح المشاه. كتب مجموعه من الكتب حولين موضوع الاستراتيجيه و التصور السياسى و العسكرى. اتعين جنرال فرقه و نايب لكاتب الدوله للدفاع الوطنى فى يناير 1940.

زعامة المقاومه الفرنساويه 
لما احتلت المانيا النازيه فرنسا فى الحرب العالميه التانيه, اتزعم حركة المقاومه الفرنسيه اللى كانت ضد المانيا النازيه و حليفتها حكومه فرنسا فيشى و عمل حكومة فرنسا الحره من المنفى فى لندن و شجع الفرنساويين على مقاومه الاحتلال, عشان كدا ديجول بيعتبر لحد دلوقتى بطل فى فرنسا.

بعد الحرب 
بعد ما الحرب خلصت بقى رئيس وزاره لفتره مؤقته, و رئيس جمهوريه لل الجمهوريه الفرنسيه الخامسه اللى بيعتبر مؤسسها, ديجول كان ليه قرارات كتيره مهمه فى تاريخ فرنسا منهم انه ادى شعب الجزاير خياريين يا اما انهم ينضموا للجمهورية الفرنسية او يستقلوا بذاتهم, فى يوم 28 ابريل 1969 استقال ديجول من منصبه و اعلن انه اعتزل من الشغل السياسى.

ذكراه 
الفرانسويين بيحبوه جامد و لما بيتكلموا عنه بيقولوا اسمه برتبته العسكريه اللى هى الجنرال ديجول, اتسمى على اسمه مطار من اهم المطارات فرنسا.

من كتبه 
 خيط السيف (Le fil de l'épée), اتنشر سنة1932
 نحو جيش الاحتراف (Vers l'armée de métier), اتنشر سنة 1934
 فرنسا وجيشها (La France et son armée).

مصادر 

مواليد 1890
وفيات 1970
رؤساء فرنسا
سياسيين فرنساويين
عسكريين فرنساويين